ශ්‍රී ලංකාව සිය දෙවැනි නිජබිම ලෙස සැලකූ මෙරට ජීවත් වූ ජ්‍යෙෂ්ඨතම නිෂ්පාදකවරයකු වූ කේ. කේ. ජග්තියානි මුම්බායි නගරයේදී පසුගිය සෙනසුරාදා අභාවප්‍රාප්ත විය.කළ කළ දේ පළ පළ දේ, කළණ මිතුරෝ, සිඟිති සුරතල් ඇතුළු චිත්‍රපට රාශියක් නිෂ්පාදනය කළ ජග්තියානි, මරදානේ කලක් පැවැති ක්‍රවුන් සිනමාහල ඉදි කළේය.වසර පනහකට අධික කාලයක් හින්දි චිත්‍රපට ආනයනය කළ ජග්තියානි 1962 වසරේ දී කොහිනූර් චිත්‍රපටය මෙරට තිරගත වද්දී ඔහු එහි ප්‍රධාන නළු දිලිප් කුමාර් ලංකාවට කැඳවා ගෙන ආවේය.එමෙන්ම පසුගිය වකවානුවේ සල්මන් ඛාන්, කරිෂ්මා කපූර්, අක්ෂේ කුමාර් ආදීන් මෙරටට කැඳවා ගෙන පැමිණීමේ සම්බන්ධිකරණය තුළින් ජග්තියානි හින්දි සිනමා කර්මාන්තයට ද දායක වූ අතර එමගින් ඉපැයූ ධනයෙන් මෙරට චිත්‍රපට නිෂ්පාදනය සඳහා සිනමාහලක් ද ඉදි කළ එකම ඉන්දියානු ජාතිකයාය.1928 නොවැම්බර් 02 වැනිදා උපත ලද ජග්තියානි මිය යන විට 85 වැනි උපන් දිනයට ආසන්නයේ සිටියේය.ශේක්ස්පියර් කේන්ද්‍රය මඟින් ඉදිරිපත් කිරීමට සූදානම් වන හැම්ලට් චිත්‍රපටයෙහි ඔෆීලියාගේ චරිතය භාර දෙමින් නවක නිළියක් රිදී තිරයට හඳුන්වා දිීමට එහි අධ්‍යක්ෂ ඔබිනාමුණි ගාමිණී ද සිල්වා අපේක්ෂා කරයි.ඒ සඳහා විශේෂ සම්මුඛ පරික්ෂණයක් මෙම මස 16 වැනිදා එනම් එන බදාදා උදෑසන 10.00 ට කොළඹ 07 බෞද්ධාලෝක මාවතෙහි ඇති සිංහල සංස්කෘති ආයතනයේදී පැවැත්වෙනු ඇත.මේ වන විට හැම්ලට් සිනමා කෘතියෙහි සෙසු චරිතයන් තෝරාගෙන තිබේ.